**Универзитет у Новом Саду, Пољопривредни Факултет**

**Трг Доситеја Обрадовића 8**

**НАБАВКА НА КОЈУ СЕ ЗАКОН О ЈАВНИМ НАБАВКАМА НЕ ПРИМЕЊУЈЕ**

**УСЛУГЕ**

**Партнера II у заједничком пружању услуга** **бр. 105/2022**

**Април 2022. године**

На основу чл. 14. став 1. тачка 3. Закона о јавним набавкама (''Службени гласник РС'', бр. 91/2019), Одлуке Савета Пољопривредног факултета у Новом Саду број 1000/0102-801/4 од 05.04.2022. године и Одлуке о покретању поступка набавке на коју се закон не односи ради даље продаје на тржишту број 1000-40/105/22 од 19.04.2022. године, припремљена је:

**КОНКУРСНА ДОКУМЕНТАЦИЈА**

**за набавку** - **избор Партнера II у заједничком пружању услуга**

Конкурсна документација садржи:

|  |
| --- |
| ***Назив поглавља*** |
| Општи подаци о набавци и предмету набавке |
| Врста, техничке карактеристике, квалитет, количина и опис  |
| Упутство понуђачима како да сачине понуду |
| Образац понуде |
| Модел уговора |

**ОПШТИ ПОДАЦИ О НАБАВЦИ И ПРЕДМЕТУ НАБАВКЕ**

**1. Подаци о наручиоцу**

Наручилац -Универзитет у Новом Саду, Пољопривредни Факултет

Адреса:Трг Доситеја Обрадовића 8, 21000 Нови Сад

**2. Врста поступка набавке**

Предметна набавка се спроводи у поступку на коју се Закон о јавним набавкама не односи

**3. Предмет набавке**

Предмет набавке бр. **105/2022** је**, избор Партнера II у заједничком пружању услуга.**

**4. Контакт (лице или служба)**

Лице за контакт: Дејан Глигорић, дипл. прав*, тел 021-485-3206. Факс 021-459-761, sekretar@polj.uns.ac.rs,*

 ***ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА***

 Технички захтеви и међусобна права и обавезе регулисана су у моделу уговора

 ***УПУТСТВО ПОНУЂАЧИМА КАКО ДА САЧИНЕ ПОНУДУ***

Рок за достављање понуде је 29.04.2022. године до 12 часова. Понуде можете доставити на е-маил mirjana.railic@polj.uns.ac.rs у форми понуде која је у прилогу овог захтева.

Понуда мора да садржи:

1. **Попуњен, потписан и оверен Образац понуде** *Образац понуде понуђач мора да попуни и потпише, чиме потврђује да су тачни подаци који су у обрасцу понуде наведени.*
2. **Модел уговора** *мора бити потписан од стране овлашћеног лица понуђача*

***3. ВАЛУТА И НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ***

Цена мора бити исказана у динарима, са и без пореза на додату вредност, са урачунатим свим трошковима које понуђач има у реализацији предметне набавке, с тим да ће се за оцену понуде узимати у обзир цена без пореза на додату вредност.

У понуђену цену понуђач мора укључити све евентуалне попусте.

Цена је фиксна и не може се мењати.

***4. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА***

Уговорне стране су сагласне да на дан потписивања овог уговора, као средство финансијског обезбеђења за добро извршење посла, Партнер 2. преда Партнеру 1.:банкарску гаранцију банке која послује на територији Републике Србије ради обезбеђења плаћања једногодишњег износа уговорене надокнаде`, уз изјаву којом се обавезује да ће такве гаранције доставити и за другу и трећу годину трајања уговора по њиховом отпочињању. Банкарска гаранција није обавезна ако партнер 2 уплати износ гарантоване надокнаде за наредна три месеца, као и за свака три наредна месеца.

**5. ВРСТА КРИТЕРИЈУМА ЗА ДОДЕЛУ УГОВОРА, ЕЛЕМЕНТИ КРИТЕРИЈУМА НА ОСНОВУ КОЈИХ СЕ ДОДЕЉУЈЕ УГОВОР И МЕТОДОЛОГИЈА ЗА ДОДЕЛУ ПОНДЕРА ЗА СВАКИ ЕЛЕМЕНТ КРИТЕРИЈУМА**

Избор најповољније понуде ће се извршити применом критеријума највише гарантоване добити. Минимална загарантована добит коју понуђач може понудити Наручиоцу не може бити испод процењене вредности набавке. Понуде у којима минимална гарантована добит буде испод минимума ће се одбити као неприхватљиве.

**6. ЕЛЕМЕНТИ КРИТЕРИЈУМА НА ОСНОВУ КОЈИХ ЋЕ НАРУЧИЛАЦ ИЗВРШИТИ ДОДЕЛУ УГОВОРА У СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ЈЕДНАКИМ БРОЈЕМ ПОНДЕРА ИЛИ ИСТОМ ПОНУЂЕНОМ ЦЕНОМ**

Уколико две или више понуда имају исту висину понуђене зарада, набавка ће се наставити у преговарачком поступку.

Наручилац задржава право да може у целости или делимично да обустави поступак набавке пре закључења уговора.

***ОБРАЗАЦ ПОНУДЕ***

Понуда бр \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_\_ за набавку - **избор Партнера II у заједничком пружању услуга*,* Н број 105/2022**

***1)ОПШТИ ПОДАЦИ О ПОНУЂАЧУ***

|  |  |
| --- | --- |
| *Назив понуђача:* |  |
| *Адреса понуђача:* |  |
| *Матични број понуђача ( попуњава правно лице):* |  |
| *БПГ:* |  |
| *Порески идентификациони број понуђача (ПИБ)( попуњавају понуђачи којима је додељен овај број) :* |  |
| *Име особе за контакт:* |  |
| *Електронска адреса понуђача (е-маил):* |  |
| *Телефон:* |  |
| *Телефакс:* |  |
| *Број рачуна понуђача и назив банке:* |  |
| *Лице овлашћено за потписивање уговора* |  |

**ОПИС ПРЕДМЕТА НАБАВКЕ: избор Партнера II у заједничком пружању услуга**

|  |  |  |  |  |  |
| --- | --- | --- | --- | --- | --- |
| Назив | Укупно месеци | Партнер II гарантује Партнеру I накнаду на месечном нивоу без ПДВ-а у следећем износу | Партнер II гарантује Партнеру I накнаду на месечном нивоу са ПДВ-ом (20%) у следећем износу  | Партнер II гарантује Партнеру I накнаду на годишњем нивоу без ПДВ-а у следећем износу | Партнер II гарантује Партнеру I накнаду на годишњем нивоу са ПДВ-ом (20%) у следећем износу  |
| **Заједничко пружању услуга** |  12 |  |  |  |  |
| Рок и начин плаћања |  Партнер 2 се обавезује да ће месечну надокнаду, плаћати у року од 8 /осам/ календарских дана од пријема фактуре, за текући месец на текући рачун Партнера 1. бр.840-1736666-97. |
| Рок важења понуде | 30 дана |

Датум Понуђач

 М. П.

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Напомене:***

*Образац понуде понуђач мора да попуни и потпише, чиме потврђује да су тачни подаци који су у обрасцу понуде наведени.*

 ***МОДЕЛ УГОВОРА***

**УГОВОР**

 **О ЗАЈЕДНИЧКОМ ПРУЖАЊУ УСЛУГА**

Закључен у Новом Саду, дана \_\_\_\_\_\_\_.2022. године између:

1.) **Пољопривредног факултета** Универзитета у Новом Саду, Трг Доситеја Обрадовића 8, мат. број 08608369, ПИБ 100239025, који заступа декан проф.др Недељко Тица (у даљем тексту: Партнер 1), с једне стране, и

2.) **\_\_\_\_\_\_\_\_\_\_\_\_\_\_\_\_\_\_**из **\_\_\_\_** , ПИБ \_\_\_\_\_\_\_\_\_\_\_\_\_\_, МБ \_\_\_\_\_\_\_\_\_\_\_\_, који заступа директор \_\_\_ (у даљем тексту: Партнер 2.), с друге стране.

Заједнички назив: уговорне стране.

Члан 1.

Уговорне стране закључењем овог уговора регулишу међусобне односе, права и обавезе ради заједничког пружања услуга.

Уговорне стране сагласно констатују да су регистровани за обављање посла који је предмет овог Уговора.

Члан 2.

 У циљу заједничког пружања услуга, Партнер 1. улаже право коришћења простора површине 183,26 м2, у приземљу свог објекта, који у природи представља: студентски део ресторана са припремном кухињом, салом за прање судова, магацин и тоалетним делом, вентилационим системом (филтер хауба, паровук и вентилатор са спољним одводом) **за намену**: студентски ресторан-кантина, ради продаје пецива, брзе хране, безалкохолних пића и млечних производа (у даљем тексту кантина),

Члан 3.

У циљу заједничког пружања услуга, Партнер 2. обезбеђује опрему која испуњава техничке и санитарно-хигијенске услове за уређење и опремање објекта за обављање делатности из члана 2.овог уговора.

Спецификација опреме из става 1.овог члана је саставни део овог уговора,

Члан 4

Осим опреме, Партнер 2 у циљу заједничког пружања услуга обезбеђује потребну радну снагу, адекватног образовног профила и броја и која поседује одговарајуће дозволе и сертификате неопходне за рад са храном.

Члан 5.

Све активности око отпочињања реализације овог уговора, обе уговорне стране ће извршити најкасније до 01.06.2022. године. Почетком реализације овог уговора сматра се почетак рада кантине о чему ће уговорне стране сачинити записник. Кантина не може почети односно наставити са радом док се не испуне услови у погледу финансијског обезбеђење прописани чланом 17 овог уговора. Уколико током рада кантине настане ситуација да није испуњен најмање један од услова финансијског обезбеђења прописан чланом 17 овог уговора, кантина престаје са радом док се не испуни најмање један од наведених услова.

Уговорне стране су сагласне да је радно време кантине радним даном ( од понедељка до петка) у периоду од 07.30 до 18 часова. У случају потребе Партнера 1 и сагласности Партнера 2 кантина може радити и у другом периоду о чему ће Партнер 1 и Партнер 2 сачинити посебан писани докуменат за сваки такав случај. У осталим случајевима рад кантине ван уговореног радног времена није дозвољен. У супротном уговорне стране су сагласне да је Партнер 2 дужан платити Партнеру 1 уговорну казну у износу од 200.000,00 динара месечно за сваки месец у којем Партнер 1 уочи рад кантине ван уговореног радног времена, односно рад ван утврђеног радног времена а без обостране писане сагласности. Рад ван радног времена, поред уговорне казне, може бити разлог за раскид уговора.

Кантина неће радити у периоду од 01.јануара до 15.јанура и у периоду од 20 јула до 01.септембра текуће године. У том периоду Партнер 2 нема обавезу исплате накнаде Партнеру 1 предвиђену тачком 7 став 1 уговора. Уколико Партнер 1 у другом периоду пословне године донесе одлуку да неће радити,услед било којих разлога, у том периоду такође не постоји обавеза исплате накнаде из члана 7 став 1 уговора од стране Партнера 2 према Партнеру 1.

Уговорне стране су сагласне да је Партнер 2 дужан наменски користити све расположиве ресурсе којима располаже кантина (опрема, вода, електрична енергија и друго), односно само за потребе реализације овог уговора. У супротном уговорне стране су сагласне да је Партнер 2 дужан платити Партнеру 1 уговорну казну у износу од 200.000,00 динара у месецу у којем Партнер 1 уочи ненаменско коришћење од стране Партнера 2. Ненаменско коришћење ресурса којима располаже кантина, поред уговорне казне, представља разлог за раскид уговора.

Члан 6.

Уколико једна уговорна страна не испуни своје обавезе у погледу улагања у остварење заједничког пружања услуга у целини у уговореном року, нити у року од седам дана по примљеној писменој опомени партнера, друга уговорна страна која је испунила своје уговорне обавезе има право да раскине овај уговор и да захтева накнаду штете због неизвршења уговора.

Члан 7.

**Партнеру 1. на име у чешћа у заједничком пружању услуга припада укупна надокнада у износу од \_\_\_\_\_\_\_\_\_\_\_\_\_\_\_\_\_\_\_\_\_ динара месечно, без ПДВ-а.**

 Партнер 2 се обавезује да ће надокнаду, из става 1. овог члана, плаћати у року од 8 /осам/ календарских дана од пријема фактуре, за текући месец на текући рачун Партнера 1. бр.840-1736666-97.

Партнер 2. се обавезује да поред надокнаде из става 1. овог члана Уговора месечно плаћа у целости и трошкове утрошка електричне енергије на основу очитања са контролног бројила за простор Кантине.

Партнер 1. је дужан да испостави рачун за трошкове наведене у претходном ставу, које ће Партнер 2. платити најкасније 8 (осам) календарских дана од пријема рачуна.

**Партнеру 2. на име учешћа у заједничком пружању услуга припада надокнада у висини оствареног месечног прихода из делатности која је предмет овог уговора, умањена за износ надокнаде из става 1. овог члана.**

Члан 8.

Партнер 2. се обавезује да ће за време трајања овог уговора предузимати све потребне мере очувања вредности и заштите имовине која припада Партнеру 1.

Према имовини из претходног става Партнер 2. ће поступати са пажњом доброг привредника.

 Трошкови преправки, адаптације, текућег и инвестиционог одржавања, привођења простора намени, падају на терет Партнера 2. без права потраживања од Партнера 1 и исти се могу вршити само уз писану сагласност Партнера 1 добијену пре почетка наведених радова. У случају извођења радова без сагласности Партнера 1, уговорне стране су сагласне да је Партнер 2 дужан платити Партнеру 1 уговорну казну у износу од 200.000,00 динара. Непостојање писане сагласности Партнера 1, пре почетка наведених радова од стране Партнера 2, поред уговорне казне, представља разлог за раскид уговора.

 Уколико у току трајања овог уговора дође до оштећења или уништења имовине Партнера 1. Партнер 2. се обавезује да му одмах, без одлагања накнади сву насталу штету.

Члан 9.

 Партнер 2. преузима на себе обавезу осигурања затечене имовине и лица која су код њега радно ангажована.

 Партнер 2 преузима у целости на себе обавезу спровођења забране пушења у предметном простору, у свему сагласно Закону о заштити становништва од изложености дуванском диму, као и сношење санкција за неправилности у спровођењу тог Закона.

 Партнер 2. преузима у целости на себе обавезу спровођења мера и активности на противпожарној заштити предметног простора, у свему сагласно Закону о заштити од пожара, као и шестомесечне дезинфекције, чишћења, одмашћивања и сервисирања система вентилације и климатизације од стране стручне и технолошки опремљене фирмео чему ће водити прописану евиденцију.

 Партнер 2 преузима у целости на себе обавезу спровођења мера за заштиту здравља и бебедности на раду, у свему сагласно Закону о безбедности и здрављу на раду.

 Партнер 2 преузима у целости на себе обавезу обезбеђења руковања храном, односно њену прераду, припрему, складиштење, на месту продаје или испоруке потрошачу, делатност припреме и послуживања хране, у свему сагласно Закону о безбедности хране.

Члан 10.

Овај уговор уговорне стране закључују на период од две године.

Уколико по истеку рока из претходног става уговорне стране наставе са извршењем обавеза, сматра се да је овај уговор прећутно продужен на нови двогодишњи период.

Члан 11.

Овај уговор може бити раскинут у следећим случајевима:

– када у току пословне године, не рачунајући годину у којој је уговор закључен, настану губици у заједничком пружању услуга;

 - неплћање накнада из члана 7 уговора. Уговорне стране су сагласне да се уговор раскида по протеку 8 дана од дана рока за плаћање накнаде без писане опомене у вези разлога раскида.

– ако нека уговорна страна не извршава или нередовно извршава уговорне обавезе и после писмене опомене друге стране;

– ако нека уговорна страна падне у стечај или ако над њом буде отворен поступак ликвидације;

 - ако настану друге околности за раскид предвиђен овим уговором.

Члан 12.

Страна која раскида овај уговор обавештава о томе другу уговорну страну препорученим писмом изузев ако разлог раскида није неплаћене накнаде из члана 7 уговора када се примењује поступак из члана 11 уговора. У свим случајевима раскида изузев раскида услед неплаћања накнаде, уговор се сматра раскинутим у року од 8 дана од дана пријема писане опомене.

У случају раскида овог уговора, права уговорних страна стечена пре раскида не могу се умањивати.

Након раскида уговора, независно од околности раскида, Партнер 2 је дужан да у року од 8 дана из кантине изнесе све своје ствари. Након протека овог рока, уколико Партнер 2 не поступи у уговореном року, уговорне стране су сагласне да Партнер 1 може ствари Партнера 2 изнети из кантине у другу просторију Факултета по свом избору. Уколико Партнер 2 не преузме своје ствари из Кантине у року од 15 дана од дана писане опомене од стране Партнера 1 уговорне стране су сагласне да је Партнер 2 дужан платити Партнеру 1 уговорну казну у износу од 200.000,00 динара за сваки започети месец у којем се ствари Партнера 2 налаза код Партнера 1.

Након раскида уговора, независно од околности раскида, Партнер 2 је дужан да са Партнером 1 извршити попис ствари које су му током реализације уговора дате на располагање од стране Партнера 1 и о томе сачинити записник. У случају да се приликом пописа установи да недостају ствари које је Партнер 1 ставио на располагање Партнеру 2 током трајања уговора, Партнер 2 је дужан одмах а најкасније у року од 8 дана да изврши исплату накнаде Партнеру 1 на име ствари која недостаје по вредности коју је Партнер 1 ствар набавио. Уколико Партнер 2 не поступи на било који начин супротно претходно наведеном, уговорне стране су сагласне да је Партнер 2 дужан платити Партнеру 1 уговорну казну у износу од 200.000,00 динара и надокнадити вредност недостајуће ствари по вредности коју је Партнер 1 ствар набавио.

Члан 13.

Уговорне стране могу споразумно раскинути овај уговор у случају промењених околности.

Уколико се током трајања овог уговора битно промене тржишни или други услови пословања у односу на оне који су постојали у време закључења уговора, стичу се услови за споразумни раскид уговора.

Члан 14.

Овај уговор може бити и једнострано раскинут услед промењених околности, ако се под њиховим дејством једној страни изузетно погоршају услови у погледу остварења добити или сношења ризика.

Члан 15.

 Измене и/или допуне овог уговора могуће су сагласном вољом уговорних страна и у писменој форми.

Члан 16.

 Након престанка овог уговора Партнер 2. је дужан да се исели са свим лицима и опремом коју је унео у простор из члана 2. овог уговора и да га преда Партнеру 1. у стању у коме га је примио и са инвентаром какав је примио.

Члан 17.

 Уговорне стране су сагласне да на дан потписивања овог уговора, као средство финансијског обезбеђења за добро извршење посла:

 - Партнер 2. преда Партнеру 1.:банкарску гаранцију банке која послује на територији Републике Србије ради обезбеђења плаћања једногодишњег износа уговорене надокнаде`, уз изјаву којом се обавезује да ће такве гаранције доставити и за сваку годину трајања уговора а у року од 30 дана пре почетка новог једногодишњег периода закупа или

 - Партнер 2 изврши авансну уплату Партнеру 1 припадајуће месечне накнаде из члана 7 овог уговора за сваки тромесечни период закупа 7 дана пре почетка периода.

 Током трајања уговорног односа, у сваком моменту мора бити испуњен најмање један од наведених средстава финансијског обезбеђења за добро извршење посла.

 Уговорне стране су сагласне да се уговор раскида уколико Партнер 2 не обезбеди банкарску гаранцију или не изврши авансну уплату накнаде Партеру 1 у наведеним роковима без писане опомене у вези разлога раскида.

Члан 18.

Евентуални спор из овог уговора решаваће суд у Новом Саду.

Члан 19.

Овај уговор је сачињен у четири истоветна примерка, од којих обе уговорне стране добијају по два примерка.

 ЗА ПАРТНЕРА 2. ЗА ПАРТНЕРА 1.